ઈરાનથી ભારત માટે ખરીદવામાં આવતા તેલ પર રોક લાગી જાય તો ભારતની અર્થવ્યવસ્થા પર તેની અસર પડી શકે છે. વળી એવી સંભાવના ઓછી છે કે સાઉદી અરબ અને બીજા દેશો તેમનું તેલ ઉત્પાદન રોજનું ૨૦ લાખ બેરલ સુધી પહોંચાડી શકે. તેથી સાઉદી અરેબિયા તેનાં ઈજારો કાયમ કરવાનો પ્રયાસ કરે તો આવનારા સમયમાં ઈરાન એ તેના સહયોગી દેશો તેનો વિરોધ કરશે અને તેથી તે ક્ષેત્રમાં ભૂ-રાજનૈતિક તનાવ વધી શકે છે. ભારત જેવા દેશો અમેરિકાની આ દાદાગીરી સ્વીકારે અને ઈરાનમાંથી તેલની આયાત બંધ કરે અથવા ઓછી કરે તો ભારતમાં બળતણના તેલની કિંમતમાં અસાધારણ વધારો થઈ શકે છે, જે આજે થઈ રહ્યો છે.